Pače
Pače je jelo bosanske kuhinje, orijentalnog porijekla. Pače je jedna vrsta hladetine, a pripravlja se kuhanjem telećih ili junećih nogica, koljenice i teleće glavuše. Kao začin pri kuhanju dodaje se sol i biber u zrnu. Nakon kuhanja hladi se, čime se supa pretvara u želatinoznu masu. Poslužuje se vruće kao topla supa podgrijavanjem. Uz pače se može dodavati prženi teleći mozak, a može se servirati samo sa mesom ili miješanim sa dijelovima (hrskavicama) telećih nogica. Začinjava se dodavanjem sitno izrezanog bijelog luka, sirćeta, pokatkad peršuna, a kao nadomjestak za sirće u nekim se dijelovima Bosne i Hercegovine dodaje svježe iscijeđeni limunov sok. Služi se u aščinicama, kuhinjama bosanske kuhinje, serviranim u metalne tanjire, obično uz bijelo pecivo somun. Pače se ne treba zamijeniti sa sličnom hladetinom, koja se pripravlja od suhog svinjskog mesa i jede hladno.